CELEX: 62010CN0443
Language: mt
Date: 2010-09-14 00:00:00
Title: Kawża C-443/10: Talba għal deċiżjoni preliminari mressqa mit-tribunal administratif de Limoges (Franza) fl- 14 ta’ Settembru 2010 — Philippe Bonnarde vs Agence de Services et de Paiement

20.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 317/19
            
         Talba għal deċiżjoni preliminari mressqa mit-tribunal administratif de Limoges (Franza) fl-14 ta’ Settembru 2010 — Philippe Bonnarde vs Agence de Services et de Paiement
   (Kawża C-443/10)
   ()
   2010/C 317/34
   Lingwa tal-kawża: il-Franċiż
   
      Qorti tar-rinviju
   
   Tribunal administratif de Limoges
   
      Partijiet fil-kawża prinċipali
   
   
      Rikorrent: Philippe Bonnarde
   
      Konvenuta: Agence de Services et de Paiement
   
      Domandi preliminari
   
   
               (1)
            
            
               Id-dispożizzjonijiet legali tal-Unjoni Ewropea, b’mod partikolari dawk tat-Trattat dwar il-funzjonament tal-Unjoni Ewropea intiżi sabiex jiżguraw il-moviment liberu, kif ukoll dawk tad-Direttiva tal-Kunsill 1999/37/KE, tad-29 ta’ April 1999 dwar id-dokumenti ta’ reġistrazzjoni għall-vetturi (1), emendata bid-Direttiva 2003/127/KE (2), għandhom jiġu interpretati fis-sens li jipprekludu leġiżlazzjoni ta’ Stat Membru li tistabbilixxi, għar-reġistrazzjoni tal-vetturi, dokument partikolari, bħal ċertifikat ta’ reġistrazzjoni li fuqu għandhom jidhru l-kliem “vetturi għal wiri”, li jista’ jitqies li ma għandux bħala għan reġistrazzjoni temporanja fis-sens tal-Artikolu 1 tad-Direttiva 1999/37/KE u, konsegwentement, bħala ostakolu sabiex il-benefiċċju ta’ vantaġġ ikun jista’ jintrabat mal-preżentazzjoni ta’ tali dokument?
            
         
               (2)
            
            
               Fil-każ ta’ risposta fin-negattiv għad-domanda preċedenti, dawn id-dispożizzjonijiet għandhom jiġu interpretati fis-sens li jimplikaw li l-applikazzjoni, fil-każ ta’ l-akkwist ta’ vettura fi Stat Membru ieħor, ta’ leġiżlazzjoni nazzjonali li tissuġġetta l-għoti ta’ għajnuna għall-akkwist ta’ vetturi nodfa li diġà jkunu ġew irreġistrati għall-kundizzjoni li ċ-ċertifikat ta’ din ir-reġistrazzjoni jkun fih, abbażi tal-leġiżlazzjoni tal-Istat Membru, il-kliem “vetturi għal wiri”, għandha tiġi injorata meta l-bejjiegħ tal-vettura ma setax, huwa nnifsu, jibbenefika minn din l-għajnuna u:
               
                           —
                        
                        
                           meta min jakkwista l-vettura jipproduċi ċertifikat ta’ reġistrazzjoni maħruġ fi Stat Membru ieħor u speċifiku għal vetturi intiżi għall-wiri; jew
                        
                     
                           —
                        
                        
                           meta l-vettura jkollha l-karatteristiċi, fir-rigward b’mod partikolari tad-data tal-ewwel darba li tqiegħdet fis-suq, meħtieġa mil-liġi nazzjonali sabiex tikkwalifika bħala vettura għal wiri?
                        
                     
         
      (1)  ĠU Edizzjoni Speċjali bil-Malti: Kapitolu 7, Vol. 4, p. 351.
   
      (2)  Direttiva tal-Kummissjoni 2003/127/KE tat-23 ta’ Diċembru li temenda d-Direttiva tal-Kunsill 1999/37/KE dwar id-dokumenti ta’ reġistrazzjoni għal vetturi (ĠU Edizzjoni Speċjali bil-Malti: Kapitolu 7, Vol. 7. p. 710).